Arrigo Miglio

Arrigo Miglio (alizaliwa San Giorgio Canavese, Piemonte, Italia, 18 Julai 1942) ni mchungaji wa Kanisa Katoliki ambaye aliwahi kuwa Askofu Mkuu wa Cagliari kuanzia mwaka 2012 hadi 2019. Kabla ya hapo, alihudumu kama Askofu wa Ivrea kuanzia 1999 hadi 2012 na Askofu wa Iglesias kutoka 1992 hadi 1999.

Papa Fransisko alimteua Miglio kuwa kardinali tarehe 27 Agosti 2022.

 Wasifu 
Arrigo Miglio alipewa daraja ya upadre tarehe 23 Septemba 1967. Aliteuliwa kuwa Askofu wa Iglesias tarehe 25 Machi 1992, akapewa daraja ya uaskofu tarehe 25 Aprili na Luigi Bettazzi.

Mnamo tarehe 20 Februari 1999, Miglio aliteuliwa kuwa Askofu wa Ivrea. Yeye ni rais wa kamati ya kisayansi na mpangaji wa Wiki za Kijamii za Wakatoliki wa Italia, pamoja na kuwa mjumbe wa Kamati ya Maaskofu wa Italia kwa masuala ya kijamii, kazi, haki, na amani.

Tarehe 25 Februari 2012, aliteuliwa kuwa Askofu Mkuu wa Cagliari na Papa Benedikto XVI, akapokea pallium ya askofu mkuu tarehe 29 Juni mwaka huohuo. Miglio amekuwa rais wa Mkutano wa Maaskofu wa Sardinia tangu tarehe 3 Septemba 2012.

 Marejeo 

Jamii:Waliozaliwa 1942
Jamii:Watu walio hai
Jamii:Maaskofu Wakatoliki wa Italia
Jamii:Makardinali